ປະຊາຊົນລາວ ກວ່າ 20% ໃນທົ່ວປະເທດ ຍັງບໍ່ມີນໍ້າສະອາດໃຊ້
ລາຍງານຫລ້າສຸດຂອງກະຊວງສາທາລະນະສຸກ ລະບຸວ່າ ໃນປັດຈຸບັນນີ້ ມີ ປະຊາຊົນລາວ ພຽງ 77% ທີ່ໄດ້ຊົມໃຊ້ນໍ້າສະອາດ.
ປະຊາຊົນລາວເກີນກວ່າ 20% ໃນທົ່ວປະເທດຍັງບໍ່ມີນໍ້າສະອາດຊົມໃຊ້ ໃນຊີວິດປະຈໍາວັນ ຈຶ່ງເຮັດໃຫ້ມີຄວາມສ່ຽງສູງ ທີ່ຈະໄດ້ຮັບເຊື້ອໂຣກ ຫລືເປັນພະຍາດຕ່າງໆ ທີ່ມາກັບນໍ້າທີ່ ບໍ່ສະອາດນັ້ນ ດຣ ສະນິວະລັດ ສາລະມະນີ ປະທານອົງການສະພາກາແດງແຫ່ງຊາດລາວ ຖະແຫລງ ຢືນຢັນວ່າ ສາເຫດສໍາຄັນປະການນຶ່ງ ທີ່ເຮັດໃຫ້ອັດຕາສະເລ່ຍຂອງປະຊາຊົນລາວຍັງສູງ ໃນຂະນະທີ່ອັດຕາການມີອາຍຸຍືນ ກັບຍັງຕໍ່າ ເມື່ອທຽບໃສ່ກັບປະເທດສະມາຊິກເກົ່າໃນ ກຸ່ມອາຊ່ຽນດ້ວຍກັນ ກໍຄື ການທີ່ຍັງປາກົດວ່າມີປະຊາຊົນລາວເຖິງ 23% ທີ່ຍັງບໍ່ມີນໍ້າ ສະອາດຊົມໃຊ້ ໃນຊີວິດປະຈໍາວັນ ຈຶ່ງເຮັດໃຫ້ມີຄວາມສ່ຽງ ທີ່ຈະໄດ້ຮັບເຊື້ອໂຣກ ຫລືເປັນ ພະຍາດຕ່າງໆ ທີ່ມາກັບນໍ້າ ທີ່ບໍ່ສະອາດດັ່ງກ່າວໄດ້ຕະຫລອດເວລາ ຈາກການລາຍງານຫລ້າສຸດຂອງກະຊວງສາທາລະນະສຸກ ກໍໄດ້ລະບຸວ່າ ໃນປັດຈຸບັນນີ້ ມີ ປະຊາຊົນລາວ ເຖິງ 77% ທີ່ໄດ້ຊົມໃຊ້ນໍ້າສະອາດຫາກແຕ່ວ່າ ເນື່ອງຈາກປະຊາຊົນລາວ ອີກ 23% ທີ່ເຫລືອນັ້ນ ຕ່າງກໍຍັງພາກັນອາໃສຢູ່ຢ່າງກະແຈກກະຈາຍກັນ ໂດຍສະເພາະ ແມ່ນບັນດາຊົນເຜົ່າຕ່າງໆ ທີ່ອາໃສຢູ່ໃນເຂດພູດອຍ ແລະຊົນນະບົດຫ່່າງໄກນັ້ນ ກໍເຮັດໃຫ້ ຍາກຢ່າງຍິ່ງ ທີ່ລັດຖະບານລາວ ຈະສາມາດດໍາເນີນການພັດທະນາ ເພື່ອຈັດຫາແຫລ່ງນໍ້າ ສະອາດໄດ້ຢ່າງທົ່ວເຖິງໃນໄລຍະໝໍ່ໆນີ້ ແຕ່ຢ່າງໃດກໍຕາມ ອົງການສະ ພາກາແດງແຫ່ງຊາດລາວ ກໍ ຈະເສີມຂະຫຍາຍການຮ່ວມມື ກັບທຸກພາກສ່ວນທັງທີ່ຢູ່ໃນ ລາວ ແລະຈາກຕ່າງປະເທດຕໍ່ ໄປ ຢ່າງບໍ່ຢຸດຢັ້ງ ເພື່ອເຮັດໃຫ້ ປະຊາຊົນລາວທັງປະເທດໄດ້ ຊົມໃຊ້ນໍ້າສະອາດຢ່າງຄົບຖ້ວນ ໂດຍຈະດໍາເນີນການຄວບຄູ່ກັນ ໄປກັບການພັດທະນາ ສຸຂະອະ ນາໄມ ໃນດ້ານຕ່າງໆອີກດ້ວຍ ດັ່ງທີ່ ດຣ ສະນິວັດ ໄດ້ໃຫ້ ການຊີ້ແຈງວ່າ: ກ່ອນໜ້ານີ້ ອົງການ Save the Children ໄດ້ສະເໜີລາຍງານປະຈໍາປີ 2011 ວ່າ ລາວເປັນປະເທດ ທີ່ມີການຍົກລະດັບຄຸນນະພາບຊີວິດການເປັນຢູ່ຂອງແມ່ ແລະເດັກ ໄດ້ດີຂຶ້ນຢ່າງໜ້າພໍໃຈ ໂດຍສະເພາະແມ່ນການຍົກລະດັບຄຸນນະພາບຊີວິດການເປັນຢູ່ ຂອງແມ່ຍິງທີ່ຕັ້ງຄັນ ຫຼືຖືພານັ້ນ ນັບວ່າໄດ້ຮັບຜົນສໍາເລັດເປັນຢ່າງດີ, ເຊິ່ງກໍໄດ້ເຮັດໃຫ້ ລາວໄດ້ຮັບການເລື່ອນລະດັບດີຂຶ້ນຈາກອັນດັບທີ 17 ມາເປັນອັນດັບທີ 8 ໃນກຸ່ມ 42 ປະເທດດ້ອຍພັດທະນາດ້ວຍກັນ ຈາກທົ່ວໂລກ ທັງນີ້ ປະເທດໃນເອເຊຍດ້ວຍກັນທີ່ໄດ້ຖືກຈັດໃຫ້ຢູ່ໃນກຸ່ມ ປະເທດທີ່ມີລະດັບການພັດທະນາ ເພື່ອຍົກລະດັບຄຸນ ນະພາບຊີວິດຄວາມເປັນຢູ່ຂອງແມ່ຍິງໄດ້ຕໍ່າກວ່າລາວ ແລະຕໍ່າທີ່ສຸດໃນເອເຊຍນັ້ນກໍຄື: ເຢເມນ, ຕີມໍຕະເວັນ ອອກ ແລະບັງກະລາເທດ ສ່ວນປະເທດທີ່ມີແມ່ຍິງມີ ຄຸນພາບຊີວິດຄວາມເປັນຢູ່ດີທີ່ສຸດໃນອາຊີນັ້ນກໍຄື: ຢີ່ ປຸ່ນ, ອິສຣະແອລ ແລະເກົາຫຼີໃຕ້ຕາມລໍາດັບ ແຕ່ຢ່າງໃດກໍຕາມ ສໍາລັບໃນດ້ານຄຸນນະພາບຊີວິດຄວາມເປັນຢູ່ຂອງເດັກນ້ອຍລາວອາຍຸຕໍ່າ ກວ່າ 5 ປີນັ້ນພັດໄດ້ຖືກປັບລົດອັນດັບໃຫ້ຕໍ່າລົງເລັກໜ້ອຍກໍຄືຈາກອັນ ດັບທີ 19 ໃນປີ 2010 ມາເປັນອັນດັບທີ 22 ຈາກ 44 ປະເທດດ້ອຍພັດທະນາດ້ວຍກັນ ແລະໃນອາຊີດ້ວຍກັນກໍປະກົດວ່າ ມີພຽງກໍາປູເຈຍ, ຕີມໍຕາເວັນອອກ ແລະ ເຢເມນເທົ່ານັ້ນທີ່ມີອັນດັບຕໍ່າກວ່າລາວ ທັງນີ້ ໂດຍອີງຕາມສະຖິຕິຂອງກະຊວງສາທາລະນະສຸກຂອງລາວນັ້ນ ກໍໄດ້ລະບຸວ່າ ອັດຕາສະເລ່ຍການເສຍຊີວິດຂອງເດັກນ້ອຍທີ່ອາຍຸຕໍ່າກວ່າ 5 ປີ ກໍຍັງສູງເຖິງ 98 ຄົນຕໍ່ 1,000 ຄົນ, ແລະອັດຕາສະເລ່ຍການເສຍຊີວິດຂອງແມ່ຍິງໃນຂະນະຖືພານັ້ນກໍຍັງສູງ ເຖິງ 300 ຄົນຕໍ່ 1 ແສນຄົນ